
1.JOHDANTO

Kulhon koulun TVT-strategian pohjana on Joensuun seudun Tieto- ja viestintätekniikan opetuskäytön suunnitelma vuodelta 2017 sekä Kontiolahden Uudet lukutaidot –osaamiskortit.
Strategia tarkoittaa suunnitelmaa, jolla pyritään saavuttamaan tietty päämäärä. TVT- suunnitelma on opetusta, kehittämistä ja toimintakulttuuria ja investointeja. Kulhon koulun TVT-strategian tarkoituksena on selventää miten koulun TVT- opetusta kehitetään, toteutetaan ja mitkä ovat opetuksen tavoitteet ja sisällöt kullekin luokka-asteelle.
Päämääränä on laadukas TVT-opetus, joka kehittyy aina tieto- ja viestintäteknisten laitteiden, erilaisten oppimisympäristöjen ja oppilaiden tarpeen mukaan. Tämän mahdollistamiseksi on oltava toimiva TVT -tiimi, ajanmukaiset laitteet, ja opettajien oma osaaminen on oltava sillä tasolla, että laadukas opetus on mahdollista toteuttaa. Strategian avulla halutaan myös edistää opettajien ja oppilaiden valmiuksia käyttää tieto- ja viestintätekniikkaa osana opettamis- ja oppimisprosesseja. 

2. TVT-tiimi
2.1 Kokoonpano
· Luokanopettajat Arttu Pätäri, Hanna Rokkila ja Juha-Pekka Kontturi sekä TVT-vastaava koulunkäynninohjaaja Juha Lehikoinen.
· Koulun TVT -strategian laatiminen, seuranta ja päivittäminen
· TVT-työsuunnitelman laatiminen kullekin lukuvuodelle 
· TVT-hankintojen suunnitteleminen
· TVT-opetuskäytön käytännön järjestelyt (tilojen ja laitteiden käyttö, opettajien osaamisen hyödyntäminen jne.)
· Pedagoginen TVT-tuki opettajille (koulutusten suunnittelu, kursseille ohjaaminen, apua tietoteknisissä ongelmissa)
· Ajankohtaisista TVT-asioista informointi (koulutukset, laitteet, uudet oppimisympäristöt, ohjelmat)
· Auttaa vikailmoitusten tekemiseen Help Deskiin
· Oppilasagenttitoiminnan aloittaminen
· Keskustelun ylläpitäminen TVT-opetuskäyttöön liittyvistä aiheista.

Tiimi kokoontuu aina lukuvuoden alussa ja laatii ko. lukuvuoden TVT-vuosisuunnitelman strategian toimeenpanoa varten. Siinä kuvataan mm. tilavaraukset, työnjako, laitehankinnat, koulutukset ja se, miten opetus toteutetaan. Työsuunnitelma sisällytetään osaksi Kulhon koulun yleistä lukuvuosittaista vuosisuunnitelmaa.





3. TVT-OPETUKSEN TOTEUTUS
3.1. Laitteet ja opetusjärjestelyt
Koulumme TVT-laitteisto on monipuolinen ja suurelta osin hyvässä kunnossa. Osa laitteistosta on uusittu kesän 2026 aikana.  TVT-laitteistoa uusimme erillisen uudistussuunnitelman mukaan. (Liite 1) Jokaisessa luokassa on CTouch -näyttö ja dokumenttikamera. Jokaisessa opetustilassa on kannettava tietokone sekä kaikilla opettajilla on oma iPad.
Koulussamme on 23 iPadia yhteiskäytössä, 4 luokka- iPadia, 17 iPadia englannin opetuksen käytössä ja 3 iPadia erityisopetuksen käytössä. Oppilaiden käytössä on 23 kannettavaa tietokonetta, 6. luokan käytössä 18 chromebookia ja muiden luokkien käytössä 21 chromebookia.  Oppilaskäytössä on iPadeihin yhdistettävä mikrofoni.
Koulussa on käytössä langaton verkko. Oppilailla on henkilökohtainen EduAd-tunnus, jolla pääsee kirjautumaan oppilasverkkoon, sähköpostiin, Wilmaan ja O365-palveluun sekä oppilaiden Chromebookeille.
Tavoite olisi, että Kulhon koulussa jokainen oppilas saisi tavoitteiden mukaista ikä- ja taitotasolleen sopivaa TVT-opetusta. 

4. TIETO- JA VIESTINTÄTEKNIIKAN KÄYTTÖ OPETUKSESSA
4.1. Yleistä opetuksesta
Tietokone on oppimisen apuväline. Tietokoneen käytön opetus auttaa oppilaita omaksumaan laitteisiin ja ohjelmistoihin liittyviä peruskäsitteitä sekä antaa kuvaa tietokoneiden hyödyntämismahdollisuuksista. Vuosiluokilla 1-6 oppilaille taataan alustavat TVT-osaamisen perustaidot.
Tavoitteena on, että oppilas osaa aikaisemmasta kokemuksesta riippumatta käyttää koulun tietokoneita ja keskeisimpiä ohjelmistoja luonnollisena osana omaa koulutyötään. TVT-opetus antaa oppilaille valmiuksia ja taitoja käyttää tieto- ja viestintätekniikkaa eri muodoissaan.
4.2. Tavoitteet- ja sisällöt eri vuosiluokille
Alla olevien opetussuunnitelman sisältöjen ja toteutustapojen tarkentavat sisällöt eri luokka-asteille löytyvät Uudet lukutaidot- osaamiskorteista.
1.- 2. luokka
Opetuksessa hyödynnetään esiopetuksen aikana ja koulun ulkopuolella oppilaille karttuneita tieto- ja viestintäteknologian (tvt) tietoja ja taitoja. Leikkiin perustuva työskentely on edelleen keskeistä. Tieto- ja viestintäteknologian perustaitoja harjoitellaan ja opitaan käyttämään niitä opiskelun välineinä. Samalla opitaan keskeistä käsitteistöä. Oppilaat pohtivat myös, mihin tarkoituksiin tieto- ja viestintäteknologiaa käytetään lähiympäristössä ja mikä sen merkitys on arjessa. (Perusopetuksen opetussuunnitelman perusteet 2014)


 
	OPS
	Selitys
	Sovelluksia/ohjelmia
	Esimerkki

	Laitteiden, ohjelmistojen ja palveluiden käyttö sekä niiden keskeisten käyttö- ja toimintaperiaatteiden opettelu
	Monipuolisesti kokemuksia ja harjoitteita
	Tietokone, tablet, omat laitteet. Peda.net, tablet-sovellukset, Internet, QR-koodit
	Peda.netiin kirjautuminen, seesaw:n käyttö

	Harjoitellaan näppäintaitoja sekä muita tekstin tuottamisen ja käsittelyn perustaitoja.
	Tietokoneella ja tabletilla kirjoittaminen, tekstin muotoilu ja tallentaminen
	Word, Pages, muistiinpanot, Peda.net, ViLLE, Näppistaituri
	Tutkitaan mistä tulee isot/pienet kirjaimet, erikoismerkit, tyhjä rivi. Kirjoitetaan itsestä lyhyt esittelyteksti, lisätään kuva, tallennetaan peda.netiin.

	Oppilaat saavat ja jakavat keskenään kokemuksia digitaalisen median parissa työskentelystä
	Digitaaliseen mediaan sisältyy kuvat, ääni, teksti, animaatio ja video sekä näiden tuottaminen, käsittely ja tallentaminen
	Popplet, Toontastic, Pic Collage, Shadow Puppet Edu, ChutterPix
	Yltti: Kasvin valokuvaus, Pic Collagessa kuvaan merkintöjä havainnollistamaan kasvin rakennetta, tallennus peda.netiin.

	Ikäkaudelle sopiva ohjelmointi
	Ohjelmoinnillisen ajattelun alkeet, kuten yksiselitteisten käskyjen antaminen.
	Bee-Bot, Kodable,  Myös ilman teknologiaa, esim. ruutupaperi/ laattalattia
	Lattialla ruudukko, jossa esteitä ja aarre, ohjataan käskyillä (eteen, taakse, oikea, vasen) robotti/ kaveri aarteen luo. 
Bee-bottien ohjelmointi erilaisilla alustoilla.

	Pelillisyys oppimisen edistäjänä
	Huomioidaan pelien ja pelistä tuttujen elementtien (juoni, kilpailu, arvoasteikolla nouseminen, palkinnot) hyödyntäminen
	Oppimispelit, kuten Kodable, ViLLE, Symbaloo, Kahoot!, blooket


Pelillistäminen, esim. QR-rata, Minecraft, Bingel
	Oppilaille kertomus, että nämä ovat laivakauppiaita. Laiva ajaa pahasti karille- > sopivien laivanrakennusmateriaalien selvittäminen & etsiminen ryhmissä, materiaaleista valokuvat ja kuvakollaasi, jossa näkyy mihin materiaalia käyttäisi. Käydään ratkaisut yhdessä läpi.

	TVT:n turvalliset ja hyvät käyttötavat. Terveelliset työasennot ja työskentelyjaksojen pituus
	Tietoturva, netiketti, kuvien/tietojen poistaminen käytön jälkeen, laitteiden sammutus
	Mediataitokoulu.fi, Pixabay
	Kiinnitetään huomiota työskentelyasentoon, sopivan mittaiset työskentelyjaksot, välijumpat. Työskentelyn lopuksi poistetaan kuvat/ muut tuotokset, tyhjennetään sivuhistoria, suljetaan sovellukset

	Hakupalveluiden käyttö, tiedonhankintatehtävät
	Tiedon, kuvien jne. hakeminen, tiedon luotettavuuden arviointi, kuvien käyttöluvat, hakusanat
	Erilaiset hakupalvelut (mm. Google, CC Search), aiheenmukaiset hakemistot (mm. Wikipedia)
	Tiedon ja kuvien hakeminen Internetistä, esitelmän koostaminen esim. Shadow Puppet Edu, tallennus peda.netiin

	Oppimista tukevien yhteisöllisten palveluiden käyttö, TVT vuorovaikutustilanteissa
	Tutustutaan yhteisöllisiin palveluihin ja niiden käyttö- ja käytöstapoihin.
	Peda.net, Office 365, Adobe Connect, Skype
	Toisten töiden kommentointi Peda.netissä.
Seesaw, Teamsin käyttö.



3.-6. luokka
Tieto- ja viestintäteknologiaa (tvt) hyödynnetään monipuolisesti eri oppiaineissa ja muussa koulutyössä ja vahvistetaan yhteisöllistä oppimista. Samalla oppilaille luodaan mahdollisuuksia etsiä, kokeilla ja käyttää omaan oppimiseen ja työskentelyyn parhaiten sopivia työtapoja ja -välineitä. Koulussa tutkitaan tieto- ja viestintäteknologian vaikutusta arkeen ja otetaan selvää sen kestävistä käyttötavoista. (Perusopetuksen opetussuunnitelman perusteet 2014)

 
	OPS
	Kuvaus
	Ohjelmia/sovelluksia
	Esimerkki

	Erilaisten laitteiden, ohjelmistojen ja palveluiden käyttö sekä niiden käyttö- ja toimintalogiikan ymmärtäminen.
	Monipuolisesti kokemuksia mm. tietokoneen ja tabletin käytöstä, sähköisistä oppimisympäristöistä sekä erilaisista sovelluksista. Kuudesluokkalaisilla tietokoneen (Chromebook) hallinnan harjoittelu
	Tietokone, tablet, omat laitteet. Office 365, Google Apps for Education, Peda.net. Tablet-sovellukset, Internet, QR-koodit, Näppistaituri
Edutunnusten käyttö arkipäivässä. 
Wilman käyttö kotona
	Sähköinen kasvio: kasvien kuvaus tabletilla, kuvakollaasi Pic Collagella, kollaasi peda.netiin. Kamerakynätehtävät

	Sujuva tekstin tuottaminen ja käsittely eri välineillä sekä kuvan, äänen, videon ja animaation tekeminen
	Runsas näppäimistöllä kirjoittaminen, joka sisältää myös erikoismerkkien ja näppäinkomentojen käyttöä. Multimedian hyödyntäminen tehtävän mukaisesti
	Word, Pages, Pic Collage, Toontastic, Padlet, Popplet, iMotion, iMovie, Garageband, Stopmotion, Thinglink
	Esitelmä tabletilla: koostetaan Book Creatoriin TAI Powerpointiin, lisätään tekstiä, kuvaa, ääntä ja videota

	Ohjelmointi
	Ohjelmien suunnittelu ja toteutus graafisessa, kuvakepohjaisessa ohjelmointiympäristössä
	Esim. Code Studio, Scratch Jr, Scratch, Code Studio
	Äitienpäivä- tai isänpäiväkortin suunnittelu ja toteutus Scratchilla

	TVT:n vastuullinen ja turvallinen käyttö, hyvät käytöstavat sekä tekijänoikeuksien perusperiaatteiden tunteminen
	Tietoturva, netiketti, kuvien/tietojen poistaminen käytön jälkeen, tekijänoikeuksien kunnioittaminen
	Kopiraittilan koulu,
mediataitokoulu.fi, Pixabay
	Käytetään CC-lisensoitua materiaalia, merkitään lähteet. Työskentelyn lopuksi poistetaan kuvat, tyhjennetään sivuhistoria & sovellukset, suljetaan sovellukset

	Eri viestintäjärjestelmien sekä opetuskäytössä olevien yhteisöllisten palvelujen käytön harjoittelu
	Viestintäjärjestelmien käyttö monipuolisesti arkiaskareissa
	Sähköposti, Office 365, Google Apps for Education, Peda.net
	Esitelmän kokoaminen peda.netiin luokan sivuille/ OmaTilaan. / Office 365 tiedoston tallentaminen ja jakaminen

	Tiedonhaku useammasta eri lähteestä hakupalveluiden avulla. Lähteiden hyödyntäminen oman tiedon tuottamisessa ja tiedon kriittisen arvioinnin harjoittelu.
	Tutustutaan erilaisiin hakupalveluihin. Pohditaan hakutuloksia ja niiden luotettavuutta. Lähdeviitteet.
	Erilaiset hakupalvelut (mm. Google, CC Search), aiheenmukaiset hakemistot (mm. Wikipedia), uutiset (mm. Yle)
	Oppilaalle annetaan oppimistehtävä, jossa korostuu tiedonhaku. Kiinnitetään erityistä huomiota lähteisiin ja pohditaan käytettyjä hakumenetelmiä ja lähteiden luotettavuutta yhdessä

	TVT:n käyttö työskentelyn ja tuotosten dokumentoinnissa ja arvioinnissa.
	
	Valokuvaus/video, peda.net, Pic Collage, Tinkercad, Lukutähti
	Käsityö: valokuvataan työn edistymisen vaiheita. Kuva tunnin päätteeksi peda.nettiin työn omaan kansioon, mukaan itsearviointia

	Oppilaita ohjataan toimimaan oman roolinsa ja välineen luonteen mukaisesti sekä ottamaan vastuuta viestinnästään
	Harjoitellaan erilaista viestintää, esimerkiksi sähköposti opelle/ luokkakaverille, peda.netissä keskustelupalsta
	Sähköposti, peda.net -keskustelu, Padlet. Mahdollisesti vapaa-ajan kanavat
	Peda.netissä keskustelupalsta/toisten töiden kommentointi. Keskustelua: oliko kommentointi asiallista, mille tuntui

	Oppilaat saavat kokemuksia TVT:n käytöstä myös kansainvälisissä yhteyksissä, jos olemme mukana tämän kaltaisessa yhteistoiminnassa tai hankkeissa. 
	Keskustelut, (kuva)puhelut, videot, kuvakollaasit
	Microsoft Teams
	Teams-puhelu toiseen kouluun/ yritykseen. Yhteys ulkomaille, esimerkiksi ystävyyskouluun tai jonkun oppilaan sukulaiseen








4.3. Kulhon koulun TVT-strategian kehityssuuntia ja käytännön toimenpiteitä

	
	Kehityskohde
	Tavoite
	Toimenpiteet
	Aikataulu

	1.
	TVT-strategia lukuvuodelle 2026-2027
	Ajan tasalla oleva päivitetty strategia, joka kuvaa koulun Tvt—opetusta ja sen kehittämistä
	Tvt -tiimi päivittää syksyisin
	Aina tarvittaessa

	2. 
	Vuosisuunnitelma
	Suunnitelmassa kuvataan toimenpiteitä, jolla päästää strategian toteutumiseen
	Suunnitelmaa seurataan
	Tvt-tiimi seuraa lukuvuoden alussa

	3.
	Opettajien TVT-osaamisen kehittäminen
	Jokainen opettaja tutustuu Joensuun seudun opetustoimen Tvt-suunnitelmaan ja eValmiustasoon. Keskeisiä ohjelmia, joita tulisi hallita: IPad –ohjelmat, Ville, näppistaituri, Pedanet, O365 ,. Opettajat vastaavat kyselyihin omista tvt-taidoistaan.
	Henkilökunnan hakeutuminen koulutuksiin

Tvt- tiimin apu

ROPEKA, OPEKA
	Jatkuva ajankohtainen prosessi

	4.
	Jokaisen oppilaan saatava ikätasoistaan TVT-opetusta
	Kaikkien opettajien kiinnostus ja osaaminen opettaa TVT:tä
Uudet lukutaitot osaamiskortit
	1. Koulutukset
2. TVT-tuki
3. Opetuksen organisointi
4. Laitteet
5. Asenne
6. Oppilaiden osallisuus
	Jatkuva ajankohtainen prosessi

	5. 
	Ajankohtaisista TVT-asioista informointi
	Opettajat ovat tietoisia TVT-kehitykseen liittyvistä asioista. Mm. Sähköiset materiaalit, koulutukset
	TVT-tiimi informoi opettajakuntaa esim. opettajankokouksissa
	Jatkuva prosessi

	6.
	Uudet laitteet/oppimisympäristöt,pelit
	Uusiin asioihin tutustuminen ja käyttöönotto
	Opetetaan henkilökunnalle ja tuodaan opetukseen
	 2026-2027

	7.
	Hankkeisiin osallistuminen
	Uudet lukutaidot -hanke


	Kulhon koulun TVT-opetuksen kehittäminen
	

	8.
	Oppilas agentti -toiminta
	Oppilaiden osallistaminen vertaisoppimisessa
	Agenttikerho 4-5 -luokkalaisille
	2026-2027
























LIITE 1
KULHON KOULUN TVT-LAITTEISTON UUDISTAMISSUUNNITELMA

Opettajien uusia kannettavia tietokoneita on hankittu n. 1 kone/lukukausi. Tällä tavoin laitekantaa on saatu uudistettua. Koulumme laitekantaa uudistetaan tarpeen mukaan entisten laitteiden mennessä rikki tai vanhentuessa. Luokkien opetuskäytössä olevat tietokoneet ovat ajan tasalla

Oppilaskäytössä olevia iPadeja on yhteisessä käytössä 23 kpl ja luokkakäytössä 4 kpl. Näiden lisäksi englannin opetuksen käytössä on 17 iPadia ja erityisopetuksen käytössä 3 iPadia. Kuudennen luokan käytössä on 18 chromebookia ja muiden luokkien käytössä 21 chromebookia. Kannettavia tietokoneita oppilaskäytössä on yhteensä 23 kpl.





TVT –laitteiston hankinnat lv. 2026-2027:

	TOIMENPIDE/UUDISTUSKOHDE
	AIKATAULU
	TOTEUTUS
	VASTUUHENKILÖ

	Uusia laitteita hankitaan rikki- menneiden tilalle budjetin rajoissa.
	2026-2027
	
	koulunjohtaja

